Държавен вестник, бр. 30, 2014 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  30
военен кораб, който е в състояние да наложи 
незабавно изпълнение на неговата заповед, 
може да им нареди да спрат, да се отдалечат 
или да поемат определен курс и те следва да 
се подчиняват на всяка такава заповед. Тези 
кораби и плавателни съдове не могат по ни­
какъв друг начин да бъдат отклонявани от 
тяхната санитарна мисия, докато са необхо­
дими за ранените, болните и претърпелите 
корабокрушение лица, намиращи се на борда.
3. Закрилата, предвидена в параграф 1, се 
прекратява само при условията, определени в 
членове 34 и 35 от Втората конвенция. Явен 
отказ за изпълнение на заповед, издадена в 
съответствие с параграф 2, се счита за дейст­
вие във вреда на врага съгласно член 34 от 
Втората конвенция.
4. Участваща в конфликта страна може да 
информира неприятелската страна, колкото 
е възможно по-рано преди отплаването, за 
името, характеристиките, предвиждания час 
на отплаване, курса и предполагаемата ско­
рост на санитарния кораб или плавателен съд, 
особено по отношение на кораби над 2000 
бруто тона, и може да предостави всякакви 
други данни, които биха улеснили иденти­
фицирането и признаването. Неприятелската 
страна потвърждава получаването на такава 
информация.
5. Разпоредбите на член 37 от Втората 
конвенция се прилагат по отношение на сани­
тарния и богослужебния персонал на такива 
кораби и плавателни съдове.
6. Разпоредбите на Втората конвенция 
се прилагат по отношение на ранените, 
болните и претърпелите корабокрушение 
лица, които принадлежат към категориите, 
посочени в член 13 от Втората конвенция 
и в член 44 от този Протокол, които може 
да се намират на борда на такива санитар­
ни кораби и плавателни съдове. Ранените, 
болните и претърпелите корабокрушение 
цивилни лица, които не принадлежат към 
никоя от категориите, посочени в член 13 от 
Втората конвенция, не подлежат, докато се 
намират в морски води, нито на предаване 
на страна, която не е собствената им, нито 
на принуждаване да напуснат такива кораби 
или плавателни съдове; ако попаднат във 
властта на участваща в конфликта страна, 
която не е собствената им, спрямо тях ще 
се прилагат разпоредбите на Четвъртата 
конвенция и на този Протокол.
Член 24 – Закрила на санитарните летателни 
апарати
Санитарните летателни апарати се зачитат 
и закрилят при условията на разпоредбите 
на тази част.
Член 25 – Санитарни летателни апарати в 
райони, които не са под контрола на неприя­
телска страна
В пределите на и във въздушното прос­
транство над сухоземните райони, които 
са под физическия контрол на приятелски 
сили, или в пределите на и във въздушното 
пространство над морските райони, които не 
са под физическия контрол на неприятелска 
страна, зачитането и закрилата на сани­
тарните летателни апарати на участваща в 
конфликта страна не зависят от каквото и 
да е споразумение с неприятелската страна. 
За по-голяма безопасност обаче участваща 
в конфликта страна, която използва в тези 
райони свои санитарни летателни апарати, 
може да информира неприятелската страна, 
както е предвидено в член 29, по-специално 
когато тези летателни апарати извършват 
полети, по време на които влизат в обсега 
на оръжейните системи „земя – въздух“ на 
неприятелската страна.
Член 26 – Санитарни летателни апарати в 
зони на съприкосновение или в подобни зони
1. В пределите на и във въздушното 
пространство над онези части на зоната на 
съприкосновение, които са под физическия 
контрол на приятелски сили и в пределите 
на и във въздушното пространство над ра­
йоните, физическият контрол над които не 
е ясно установен, закрилата за санитарните 
летателни апарати може да е напълно ефек­
тивна само при наличието на предварително 
споразумение между компетентните военни 
власти на участващите в конфликта страни, 
както е предвидено в член 29. Независимо че 
при отсъствие на такова споразумение сани­
тарните летателни апарати действат на свой 
риск, те въпреки това се зачитат, след като 
са били разпознати като такива.
2. „Зона на съприкосновение“ означава су­
хоземен район, където предните поделения на 
противника са в контакт помежду си, особено 
когато са изложени на пряк обстрел от земята.
Член 27 – Санитарни летателни апарати в 
райони, контролирани от неприятелска страна
1. Санитарните летателни апарати на 
участваща в конфликта страна продължават 
да бъдат закриляни, когато летят над сухо­
земни или морски райони под физическия 
контрол на неприятелска страна, при условие 
че компетентните власти на тази неприятелска 
страна предварително са дали съгласието си 
за такива полети.
2. Санитарен летателен апарат, който 
извършва полет над район, намиращ се под 
физическия контрол на неприятелската страна, 
при отсъствие на разрешение или при откло­
нение от условията на получено съгласие,